אוטו פון קוצבו

אוטו פון קוצבו (ברוסית: О́тто Евста́фьевич Коцебу́;  30 בדצמבר 1787 - 15 בפברואר 1846) היה קצין ונווט רוסי בצי הקיסרי הרוסי. הוא היה ידוע במסעותיו באוקיאניה.Chisholm, Hugh, ed. (1911). "Kotzebue, Otto von". Encyclopædia Britannica. Vol. 15 (11th ed.). Cambridge University Press. p. 920.

 ראשית חייו 
נולד למשפחת קוצבו ממוצא ברנדנבורגי, הוא היה בנם השני של הסופר והדיפלומט אוגוסט פון קוצבו ואשתו, והוא נולד ברוואל (כיום טאלין, אסטוניה), אז חלק מהאימפריה הרוסית. לאחר שלמד בבית הספר לצוערים בסנט פטרסבורג, הוא ליווה את אדם יוהאן פון קרוזנשטרן במסעו בשנים 1803–1806. שניהם ייצגו את בולטותם של הגרמנים הבלטים במשלחות הימיות של רוסיה הקיסרית בסביבות 1800.Daum, Andreas W. (2019). "German Naturalists in the Pacific around 1800: Entanglement, Autonomy, and a Transnational Culture of Expertise". In Berghoff, Hartmut (ed.). Explorations and Entanglements: Germans in Pacific Worlds from the Early Modern Period to World War I. Berghahn Books. pp. 79–102.

 קריירה ימית 
לאחר הקידום לדרגת לוטננט, קוצבו הועמד בראש משלחת, שהצטיידה על חשבון הרוזן ניקולאי רומיאנצב, בספינת המפרש "רוריק", ששרתו בה רק עשרים ושבעה גברים, כולל חוקרי הטבע יוהאן פרידריך פון אששולץ ואדלברט פון שאמיסו, והאמן לודוויג כוריס. קוצבו הפליג ב-30 ביולי 1815 למצוא מעבר לאוקיינוס הארקטי ולחקור את החלקים הפחות ידועים באוקיאניה.

לאחר שעברו דרך כף הורן, הוא גילה קבוצות איים לא ידועים באוקיניה לאחר מכן שט לקמצ'טקה. באמצע יולי הוא המשיך צפונה, לאורך צפון מערב החוף אמריקאי, וגילה מקומות בים צ'וקצ'י המרוחק.
ממוזער|390x390 פיקסלים|מפת המסעות של אוטו פון קוצבו

בחזרתו לאורך חופי אסיה, הוא הפליג דרומה, שהה במשך שלושה שבועות באיי סנדוויץ', וב-1 בינואר 1817 גילה את אי "השנה החדשה". לאחר שייט נוסף באוקיינוס השקט, הוא המשיך צפונה. מחלה קשה אילצה אותו לחזור לאירופה, והוא הגיע לרוסיה ב-3 באוגוסט 1818, והביא איתו אוסף גדול של צמחים לא ידועים ומידע אתנולוגי חדש.

בשנת 1823 הוצב קוצבו, שהועלה לדרגת רב חובל, לפקד על משלחת של שתי ספינות מלחמה, שמטרתה העיקרית הייתה להביא תגבורת לקמצ'טקה. צוות של מדענים היה על סיפונה של הספינה הרוסית "אנטפרייז" שאסף מידע וחומר רב ערך בגאוגרפיה, אתנוגרפיה ותופעות טבע. המשלחת, המשיכה דרך כף הורן, ביקרה באיי רדאק, והגיעה לפטרופבלובסק ביולי 1824. המשלחת חזרה דרך הפיליפינים, קלדוניה החדשה ואיי הוואי, והגיעה לקרונשטאדט ב-10 ביולי 1826.Schmidt, Robert A.; Voss, Barbara L. (2005). Archaeologies of Sexuality. Routledge. pp. 43–47

שני ספרים כתב קוצבו על מסעותיו: "מסע גילוי אל הים הדרומי ומצרי ברינג לצורך חקר מעבר צפון-מזרח בשנים 1815–1818" (3 כרכים 1821), ו"מסע חדש מסביב לעולם ב- השנים 1823–1826" (1830), תורגמו לאנגלית.Works by or about Otto von Kotzebue

הוא נפטר ברוואל (טאלין) בשנת 1846. הוא נקבר בחצר הכנסייה בקוזה - 30 ק"מ מטאלין, ואתר הקבר מסומן באנדרטה מרשימה.

 מורשת והצטיינות 
מפרץ קוצבו והעיר קוצבואה, באלסקה נקראות על שמו.Gannett, Henry (1905). The Origin of Certain Place Names in the United States. Government Printing Office. pp. 177

רחוב קוצבו באזור קלמאג'ה בצפון טאלין, באסטוניה נקרא על שמו ועל שמו של אביו אוגוסט פון קוצבו, ששניהם התגוררו ברחוב.

הפרפר Pachliopta kotzebuea נקרא על שמו על ידי יוהאן פרידריך פון אששולץ, בוטנאי שהיה על סיפון ה"רוריק".

 קישורים חיצוניים 




 הערות שוליים 

קטגוריה:מגלי ארצות רוסים
קטגוריה:ילידי 1787
קטגוריה:נפטרים ב-1846